93 करोड़ लोगों की कमाई 5 लाख तक, इनकी जरूरतें आय से ज्यादा
देश में सालाना 5 लाख से 30 लाख रुपए तक कमाने वाले 43 करोड़ मध्यवर्ग की सभी तरह के टैक्स भरने के बाद खर्च योग्य औसत आय 9.25 लाख रुपए है। वह करीब 74% राशि खाने-पीने, पढ़ाई, प्रसाधन, कपड़े और उपभोक्ता सामान पर खर्च करता
देश में सालाना 5 लाख से 30 लाख रुपए तक कमाने वाले 43 करोड़ मध्यवर्ग की सभी तरह के टैक्स भरने के बाद खर्च योग्य औसत आय 9.25 लाख रुपए है। वह करीब 74% राशि खाने-पीने, पढ़ाई, प्रसाधन, कपड़े और उपभोक्ता सामान पर खर्च करता है। उसकी सालाना बचत 14% है।
वहीं 30 लाख रुपए से अधिक कमाने वाले 5.6 करोड़ लोगों की खर्च लायक आय 35.77 लाख है। वे करीब 57% पैसा जरूरतों पर खर्च कर देते हैं। इनकी बचत 17% है। यानी मध्यवर्ग से 3% ज्यादा। दूसरी तरफ, 5 लाख रुपए तक आय वाले 93 करोड़ लोग की जरूरतें कमाई से ज्यादा हैं। उन्हें इलाज तक के लिए कर्ज लेना पड़ जाता है।
दिलचस्प बात यह है कि देश की 73% आबादी पर कोई कर्ज नहीं है। गरीब की तुलना में अमीर को तीन गुना अधिक कर्ज विरासत में मिला है। निचले तबके के 25% लोगों के पास एक मॉर्गेज लोन है। इसकी तुलना में अमीर तबके के पास मौजूद 44% प्रॉपर्टी मॉर्गेज की है। ये खुलासे पीपुल्स रिसर्च ऑन इंडियाज कंज्यूमर इकोनॉमी (प्राइस) की रिपोर्ट में किए गए हैं। रिपोर्ट 25 राज्यों के 40 हजार परिवारों पर सर्वे से तैयार की गई है।
रिपोर्ट के अनुसार भारत में दुनिया का तेजी से बढ़ता मध्यवर्ग है। इसकी खर्च करने की क्षमता बहुत बढ़ी है। एक साल में इस तबके की सालाना कमाई 84 लाख करोड़ रु. थी। इसमें से 62 लाख करोड़ रुपए उसने बाजार में खर्च किए।
तेजी से बढ़ रहा मध्यवर्ग, खर्च की क्षमता बढ़ी
बाहर खाने पर 1.03 लाख खर्च करते हैं अमीर
देश में अमीर तबका 4%
हम कहां खर्च कर रहे...
